Doložka vybraných vplyvov
	1. Základné údaje

	Názov materiálu

	Vládny návrh zákona, ktorým sa mení zákon č. 442/2004 Z. z. o súkromných veterinárnych lekároch, o Komore veterinárnych lekárov Slovenskej republiky a o zmene a doplnení zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov v znení neskorších predpisov  

	Predkladateľ (a spolupredkladateľ)

	Vláda Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:
delegovaná smernica Komisie (EÚ) 2025/1223 z 10. apríla 2025, ktorou sa mení smernica Európskeho parlamentu a Rady 2005/36/ES, pokiaľ ide o minimálne požiadavky na odbornú prípravu pre povolanie veterinárneho lekára (Ú. v. EÚ L, 2025/1223, 20.6.2025)

	Termín začiatku a ukončenia PPK
	13.-24.2025

	Predpokladaný termín predloženia na pripomienkové konanie
	marec 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	jún 2026

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).
Smernicou Európskeho parlamentu a Rady 2005/36/ES zo 7. septembra 2005 o uznávaní odborných kvalifikácií (Ú. v. EÚ L 255, 30.9.2005) v platnom znení sa upravujú a dopĺňajú znalosti a zručnosti, ktoré v rámci odbornej prípravy veterinárny lekár musí nadobudnúť. Smernicou (EÚ) 2025/1223 sa v prílohe V smernice (EÚ) 2005/36 upravuje bod 5.4.1., v ktorom sa aktualizuje študijný program vedúci k udeleniu dokladu o formálnej kvalifikácii v oblasti veterinárnej medicíny doplnením konkrétnych predmetov. 

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 
Cieľom vládneho návrhu zákona je zabezpečiť transpozíciu úprav podľa smernice 2005/36/ES v znení smernice (EÚ) 2025/1223.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 
Súkromní veterinárni lekári, Komora veterinárnych lekárov Slovenskej republiky, Univerzita veterinárskeho lekárstva a farmácie v Košiciach.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Vzhľadom na cieľ, ktorý sa má dosiahnuť, nie sú alternatívne riešenia.
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Nulový variant by znamenal vznik transpozičného deficitu.

	6. Vykonávacie predpisy

	Predpokladá sa prijatie/zmena vykonávacích predpisov?
	☐ Áno
	☒ Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	 ☐ Áno ☒ Nie
Ak áno, uveďte, ktorých vplyvov podľa bodu 9 sa goldplating týka:




	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
K preskúmaniu účinnosti a účelnosti zákona vo vzťahu k navrhovaným úpravám dôjde v prípade prijatia relevantných predpisov Európskej únie v oblasti minimálnych požiadaviek na odbornú prípravu pre povolanie veterinárneho lekára.

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.

	9. Vybrané vplyvy materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	 z toho rozpočtovo zabezpečené vplyvy, 
 v prípade identifikovaného negatívneho 
 vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	 z toho vplyvy na MSP

	☐	Pozitívne
	☒	Žiadne
	☐	Negatívne

	 Mechanizmus znižovania byrokracie 
 a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	 vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	 vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne

	10. Poznámky

	 

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
MVDr. Paulína Janíková – odbor živočíšnej výroby, sekcia poľnohospodárstva, MPRV SR
e-mail: paulina.janikova@land.gov.sk, tel.: 02/59 266 550
Mgr. Martin Illáš, odbor legislatívy, sekcia legislatívy, MPRV SR, e-mail: martin.illas@land.gov.sk, tel.: 02/59266404

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Smernica (EÚ) 2005/36/ES  v znení smernice (EÚ) 2025/1223

	13. Stanovisko Komisie na posudzovanie vybraných vplyvov z PPK č. 189/2025
(v prípade, ak sa uskutočnilo v zmysle bodu 8.1 Jednotnej metodiky)

		☐ Súhlasné 
	☐ Súhlasné s návrhom na dopracovanie
	☒ Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

II. Pripomienky a návrhy zmien: 

K doložke vybraných vplyvov
Komisia žiada predkladateľa o vyznačenie pozitívneho a  negatívneho vplyvu na malé a stredné podniky (MSP) v bode 9. Vplyvy na podnikateľské prostredie. 
Odôvodnenie: Podnikanie v oblasti poskytovania súkromných veterinárnych činností je typickým príkladom MSP. Z tohto dôvodu považujeme za dôležité, aby predkladateľ v bode 9. „Vplyvy na podnikateľské prostredie“ vyznačil pozitívne aj negatívne vplyvy navrhovaného opatrenia na MSP. 
Stanovisko predkladateľa: Predkladateľ akceptuje pripomienku a v doložke vybraných vplyvov vyznačil pozitívny aj negatívny vplyv na malé a stredné podniky v súlade s uplatnenou pripomienkou.

K vplyvom na podnikateľské prostredie
Komisia žiada o bližšie kvalitatívne popísanie avizovaného pozitívneho vplyvu na podnikateľské prostredie, vrátane MSP, v časti 3.4 Iné vplyvy na podnikateľské prostredie v Analýze vplyvov na podnikateľské prostredie. 
Stanovisko predkladateľa: Predkladateľ akceptuje pripomienku. V Analýze vplyvov na podnikateľské prostredie bol doplnený popis pozitívneho vplyvu na podnikateľské prostredie, vrátane malých a stredných podnikov.

K uplatňovaniu princípu ochrany pred neopodstatneným goldplatingom:
K tabuľke zhody
Pri transponovaní článku čl. 2 ods. 1 smernice (EÚ) 2025/1223 sa Komisia domnieva, že dochádza ku goldplatingu typu e) skoršia transpozícia. Smernica uvádza transpozíciu do 10. apríla 2027, avšak návrh zákona navrhuje účinnosť na 1. januára 2027 čím dochádza ku golplatingu. Na základe uvedeného Komisia žiada náležite vyplniť stĺpce (9) a (10) tabuľky zhody a pod tabuľkou zhody, v poznámke „Vyjadrenie k opodstatnenosti goldplatingu a jeho odôvodnenie“, doplniť odôvodnenie takejto úpravy. 
Odôvodnenie: Slovenská republika v predkladanom návrhu právneho predpisu netransponuje v minimálnej miere, navrhuje skorší termín transpozície a tým vytvára goldplating s vplyvom na podnikateľské prostredie.
Stanovisko predkladateľa: Predkladateľ pripomienku formálne neakceptuje. Avšak na základe podnetu uvedeného v pripomienke upraví nadobudnutie účinnosti návrhu zákona na 10. apríl 2027 tak, aby nedošlo ku goldplatingu.

K sociálnym vplyvom
Hodnotenie pozitívneho vplyvu z bodu 4.1 analýzy sociálnych vplyvov (zo všetkých častí týkajúcich sa pozitívneho vplyvu – bod 4.1.1) Komisia považuje za potrebné bez náhrady vypustiť a primerane upravené presunúť do bodu 4.2 analýzy sociálnych vplyvov (vypustiť znenie týkajúce vplyvu na príjmy dotknutej skupiny). 
Zároveň Komisia považuje za potrebné vypustiť aj konštatovanie, že medzi pozitívne vplyvy patria aj „pravidelný príjem,  sociálnej istoty (napr. nemocenské, dôchodkové) a nárok na štandardné pracovnoprávne benefity“, keďže podľa špecifikácie ovplyvnenej skupiny sa tento návrh týka „veterinárnych lekárov vykonávajúcich súkromné veterinárne činnosti v pracovnom pomere (zamestnaní u iného súkromného veterinárneho lekára alebo spoločnosti s ručením obmedzeným), teda Komisia predpokladá, že sa týka súčasných zamestnancov, ktorí ale nie sú zapísaní v Registri súkromných veterinárnych lekárov Slovenskej republiky. Hodnotenie v bode 4.2 je skôr potrebné zamerať na výhody povinnej príslušnosti dotknutej skupiny k samosprávnej stavovskej organizácii – ku Komore veterinárnych lekárov SR. 
Pokiaľ je hodnoteným návrhom opatrenia dotknutá aj skupina veterinárnych lekárov, ktorí nie sú zamestnancami, ale túto činnosť vykonávajú samostatným podnikaním, je potrebné v bode 4.2 analýzy sociálnych vplyvov vplyv na túto skupinu hodnotiť osobitne od skupiny súčasných zamestnancov, ktorí ale nie sú zapísaní v Registri súkromných veterinárnych lekárov Slovenskej republiky.
Z analýzy sociálnych vplyvov je potrebné vypustiť aj Metodický postup pre analýzu sociálnych vplyvov, ktorý nie je povinnou súčasťou predkladaného materiálu. Odôvodnenie: Predmetné opatrenie svojim účelom a tiež vplyvom, ktorý vyvoláva, je potrebné hodnotiť v bode 4.2 analýzy sociálnych vplyvov, ktorý je zameraný na prístup k zdrojom, právam, tovarom a službám.
Stanovisko predkladateľa: Predkladateľ pripomienku akceptuje. Predkladateľ upravil znenie v bode 4.1.1., v zmysle pripomienky a to tak, že návrh zákona nepredpokladá zvýšenie príjmov dotknutej skupiny, keďže sa týka veterinárnych lekárov vykonávajúcich súkromné veterinárne činnosti v pracovnom pomere, ktorí už 
v súčasnosti pôsobia ako zamestnanci a nie sú zapísaní v Registri súkromných veterinárnych lekárov Slovenskej republiky. Z tohto dôvodu bol text týkajúci sa pozitívneho vplyvu na príjmy a konštatovania o pravidelnom príjme, sociálnych istotách a pracovnoprávnych benefitoch vypustený z bodu 4.1 analýzy sociálnych vplyvov 
a bod 4.2. bol primerane upravený. Metodický postup pre analýzu sociálnych vplyvov bol vypustený.

Ku goldplatingu (všeobecne)
Komisia požaduje náležite vyplniť stĺpce 9 a 10 tabuľky zhody pri každom transponovanom ustanovení. Pokiaľ nebol identifikovaný goldplating, je potrebné v stĺpci 9 vyznačiť poznámku GP-N, a stĺpec 10 zostane bez vyplnenia. Pokiaľ bol identifikovaný goldplating, je potrebné v stĺpci 9 vyznačiť poznámku GP-A, a v stĺpci 10 vyplniť oblasti goldplatingu a vyjadrenie k opodstatnenosti goldplatingu a pod tabuľkou zhody, v poznámke „Vyjadrenie k opodstatnenosti goldplatingu a jeho odôvodnenie“, doplniť odôvodnenie takejto úpravy.
Odôvodnenie: Tabuľka zhody, ktorej náležitosti sú upravené v prílohe č. 3 k Legislatívnym pravidlám vlády SR, má obsahovať aj stĺpce 9 a 10, ktoré slúžia k identifikácií goldplatingu a v predloženej tabuľke nie sú správne vyznačené.
Stanovisko predkladateľa: Predkladateľ pripomienku akceptuje. Na základe vyššie uvedeného odôvodnenia ku goldplatingu predkladateľ prehodnotil účinnosť navrhovanej úpravy a konštatuje, že v tomto prípade nie je identifikovaný goldplating. Táto skutočnosť bola premietnutá v tabuľke zhody, kde v stĺpci 9 vyznačil poznámku GP – N.

III. Záver: Stála pracovná komisia na posudzovanie vybraných vplyvov vyjadruje 

III. Záver: nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.

IV. Poznámka: Predkladateľ uvedie toto stanovisko Komisie do doložky vybraných vplyvov.

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

		☐ Súhlasné 
	☐ Súhlasné s návrhom na dopracovanie
	☐ Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:





